เป็นผื่นคัน แดง มีตุ่มใส บริเวณต้นขาหลัง ข้างซ้าย ใต้ก้นค่ะรู้สึกเจ็บเล็กน้อยและคันตอนอาบน้ำ นึงใช้มือสัมผัส รู้สึกเป็นตุ่มประมาณ 2-3 ตุ่มค่ะ คล้ายสิว เกาะกลุ่มกันอยู่ สักพักก็ขึ้นเพิ่มค่ะ ตอนนี้มีบางตุ่มกลายเป็นสีคล้ำ แต่รอบตุ่มยังแดงอยู่ค่ะ ส่วนบางตุ่มยังมีน้ำใสอยู่เป็นมา 3 วันแล้วค่ะส่วนตัวเป็นภูมิแพ้อากาศค่ะ และปกติจะมีผื่นแดง แต่ไม่นูนและไม่คัน บริเวณต้นขาด้านหน้าทั้งสองข้าง แล้วแขนส่วนปลายทั้ง 2 ข้างค่ะ คราวนี้เห็นว่าตุ่มมีลักษณะต่างออกไป ไม่เคยเป็น จึงมาสอบถามค่ะ รบกวนด้วยนะคะ
สวัสดีค่ะ จากประวัติและรูปภาพการวินิจฉัยที่เป็นไปได้-รูขุมขนอักเสบและมีการติดเชื้อร่วมด้วย-งูสวัด-ตุ่มถูกแมลงกัด-ผื่นผิวหนังอักเสบเฉียบพลันถ้ามีอาการคันมากจะนึกถึงกลุ่มผื่นผิวหนังอักเสบ แต่จากลักษณะรูปคล้ายกับมีการติดเชื้อด้วยค่ะ แนะนำไปพบแพทย์ผิวหนัง แพทย์อาจสะกิดตุ่มน้ำไปตรวจดูว่ามีเชื้องูสวัดร่วมด้วยหรือไม่ค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้แพ้ได้ถ้ามีอาการคัน ใช้น้ำเปล่าสะอาดล้างได้ ไม่เอาสบู่ถูโดยตรง ถ้าเป็นการติดเชื้อที่ผิวหนังอาจใช้ยาฆ่าเชื้อทาเฉพาะที่ร่วมกับยาฆ่าเชื้อรับประทานถ้าปวด บวม แดง ร้อนบริเวณตุ่มมากหรือมีตุ่มหนองขนาดใหญ่